bicinova2: de febrer 2012
Josep Figueras i Lluís Campmajó han contruit la nova FIDAN X3, per ara un prototip fet a les mides del jove pilot de trial Toni Guillén, qui l'acaba d'enfilar dalt de tot del podi, en el debut en competició d'aquesta X3 a Folgueroles, a la Copa Osona de Trial.
El passat dissabte 18 de febrer es va presentar la nova màquina a Sant Feliu de Codines, el poble de Josep Figueras, el poble on el bici trial té una de les seves arrels primigènies.
Una presentació original, senzilla i propera.
Novament la màgia dels prototips, en l'actualitat del trial. Com en els inicis.
Felicitats als creadors i a tot l'equip de suport !
La bici és preciosa, es veu impecablement estudiada i construida. Sorprèn agradablement la forquilla de tall clàssic, ADN de la casa.
Més informació a FIDAN
i més fotos al seu Facebook
Publicat per ininbita a 13:48 Cap comentari:
Publicat per ininbita a 14:45 10 comentaris:
7 de setembre 2012.
Malauradament ningú ha comprat la bici, 499€ és massa. Ha arribat l'hora de desintegrar-la, ja que les peces sueltes tard o d'hora si que interesseran als mercats, i si no es venen almenys no ocupen tant d'espai com la bici sencera.
No és grata la deconstrucció, i no és la primera ni serà la última bici efímera de bicinova, però no sempre les apostes s'endevinen!
Publicat per ininbita a 14:16 11 comentaris:
Les restauracions són lentes de per si, i ara a l'hivern encara més. Les poques hores de llum natural i el fred viu compliquen la tasca. Així que les bicicletes que creia que estarien restaurades per aquesta època no ho estan, i encara esperen amb paciència el seu torn. És el cas de les "abuelitas", que tinc per allà quietes en silenci.
Per sort, una d'elles, la més petita de totes, va anar a parar en bones mans ja fa un temps, i tot i que la volia mostrar fa dies, no havia trobat el moment, però avui si.
Es tracta de la "Cil de xiquet" que ha estat restaurada magistralment per un gran aficionat a les bicicletes clàssiques i que molts coneixeu, o potser us sona el seu nickname: lornitobiker
Aquí pujo unes fotos del resultat, ja de per si espectacular, però encara molt més si obseveu l'abans (click aquí) d'aquesta pobra (o afortunada!) bici, salvada in extremis d'una mort segura enmig de ferralla.
Felicitats Marcelino! t'ha quedat fantàstica! i moltes gràcies per cuidar-te'n!
I també enhorabona a Reciclone per la recuperació de les calques! genials Jordi!
Cil està d'enhorabona... al 2012! qui ho havia de dir.
I en poques paraules viatgem de l'aire mediterrani a l'aire atlàntic.
On els aficionats a les bicicletes antigues també estan d'enhorabona, especialment els situats més a prop d' Euskadi, que per desplaçar-s'hi ho tindràn més senzill.
Es tracta d'una exposició que l'Aitor, del bloc "Bizikleta zaharrak - Bicicletas antiguas", mostrarà a Bisauri a partir del dia 22 d'aquest febrer, una exposició de les bicicletes que restaura i colecciona.
Per ara poques coses en sabem, però la història està en marxa, és un dels seus somnis i ja només per això mereix un felicitats! molt gran.
Estarem atents al teu blog Aitor, zorte ona!
Aquest és el cartell de l'exposició:
El món de la bicicleta guanya interés cada dia que passa, les bicicletes velles ja no es llencen, es restauren o se n'aprofiten les peces, la "moda" fixie segueix sense decréixer i tot fa pensar que una vegada passi la febrada fixed quedarà consolidada com una sub-espècie d'honor dins la "familia bicicleta".
El Bici Cross també està retornant, en l'any del seu 30 aniversari a Espanya, l'afició a les bicicletes de BMX sembla que es revoluciona per moments. Per una banda iniciatives com la d'en Manel Martínez, que està enllestint un projecte relacionat amb aquest tema old school, o per altra banda alumnes de primària i secundària que aprenen bmx en horari escolar! quina enveja! perquè no passava això als 80's?
El Bici Trial ja té bona part de les seves màquines restaurades i a punt per tornar a travessar zones sense peus un any més in crescendo.
L'ús de la bicicleta com a transport també segueix en augmentant, proporcionalment a l'augment de l'atur, o del preu dels tickets "transport públic", o la disminució continuada de salaris, o tot junt!
El descubriment de la història passada del ciclisme, les retro-tecnologies, l'estètica vintage... tot això està assolint molt d'interés per les generacions nascudes als 70's i 80's.
És extrany tot plegat, malgrat la crisis tant inversemblant que hi ha, podem dir que també la bicicleta està d'enhorabona.
Però no tot són flors i violes. Hi ha les desgràcies dels atropellaments amb morts i ferits, i l'exagerada aprensió de molts automovilistes, contraposant la seva "pressa temporal" a "la lentitut pedalística", pedals circulars versus pedals lineals, esforç i paciència versus comoditat i arrogància.
També perviu l'ombra del dòping en l'esport, que embruta especialment a la bicicleta transparent i la seva mecànica comprensible..., o com segueixen els maleïts robatoris de bicicletam en pobles i ciutats...etc,etc,etc... encara resten bastants Dark Places.
Publicat per ininbita a 15:49 2 comentaris:
Avui un post tècnic per mecànics casolans, sobre bieles clàssiques, d'eix de "cuadradillo".
En un antic post (***desmuntar bieles) ja quedava bastant clar tot plegat, però una visió més completa d'aquesta tècnica i les diverses eines, així com detalls a tenir en compte, no hi està de més. I de pas aprofito per comentar sobre els extractors AGPA, que encara existeixen per mesures antigues com les bieles Stronglight o les bieles Solida
(les bieles amb passador són una història a part, aquí està exposada: ***desmuntar "cottered cranks")
Les bieles clàssiques dels anys 70's, 80's i 90's s'ajunten a l'eix de pedalier per la forma quadrada d'aquest i queden apretades amb uns cargols exteriors, que es queden allà apretats i eviten que la biela pugui sortir lateralment.
En resum, hi ha 2 tipus d'eixos de "cuadradillo":
Ara extraurem una biela d'una bicicleta muntada, així repassem com va i desxifrem la varietat.
Primer hem d'accedir al cargol intern, que sovint està amagat per un tap (que té una funció estètica i a la vegada protegeix de la brutícia)
Hi ha molts tipologies de taps, i d'eines per desallotjar-los:
del 1 al 4 són taps roscats, es cargolen, a l'1: taps metàlics, es treuen amb una allen del 5.
Al 2: material plàstic, necessiten una eina especial, o unes alicates de puntes.
El 3 i el 4 es poden descargolar amb una moneda a mida o amb les claus especials com aquesta Stronglight. El 5 és un tap que es coloca a presió i es treu fent palanca amb un tornavís.
El 6 és un cargol d'eix però també fa de tap protector, surt amb una allen gran, del 8.
Un parèntesis: en aquesta foto següent dues bieles amb cargols "self-extracting", que no necessiten extractor, es treuen i es posen amb una clau allen del 8. Si un dia cal separar aquest cargols necessitarem una eina especial que entri en els dos forats i Campagnolo porta rosca inversa, a esquerres. Sugino no ho sé.
Tanquem parèntesis. Ara anem a treure el cargol, és molt important (VITAL) tenir l'eina adecuada per no fer malbé el cap del cargol, però sobretot la fina rosca interna de la biela, ja que són fils de rosca molt prims i d'alumini, i en ells s'hi agafa l'extractor per treballar. Els hem de conservar el màxim de bé sempre.
Cargols: hi ha cargols de 14, de 15 i de 16 mm.
Per treure el cargol hem de trobar la tècnica que ens vagi millor segons l'eina que tinguem.
Ara ja hem tret el cargol i veiem l'interior, amb l'eix i la biela "compactes", i el delicat fil de rosca de la biela, i també la rosca del forat de l'eix, tot s'ha de respectar al màxim.
Si la rosca està bruta convé netejar-la amb gasolina i pinzell, o "6 en 1", etc.
Preparem l'extractor enretirant la part interna abans de colocar-lo a la biela.
El rosquem a la biela, vigilant a l'entrada, sobretot en bieles velles i rosques "xungues". Hem d'entrar-lo fins que fa tope i allà encara pressionar lleugerament amb la clau (sense passar-se!!), de manera que quedi tot fermat, quiet.
El següent pas ja és l'extracció pròpiament dita, anem cargolant l'eix central de l'extractor, arribarem sense problemes a fer tope quan els dos eixos es toquin, i a partir de llavors hem de cargolar sense por fent més força fins que la biela cedeixi i comenci a sortir lateralment.
OK ja està!
Per el muntatge tot és més senzill, es coloca la biela, el cargol i es cargola aquest fins que tot queda fort i ben estampit.
La posició i les eines adecuades són importants per poder aplicar la força en la bona direcció. Cadascú ha de trobar la seva manera.
Un comentari extra mereixen les bieles ZEUS, ja que el cargol intern medeix 16 mm, però el diàmetre del fil de rosca fa 20,7 mm, de manera que una clau de tub 16x17 no serveix, no entra, toca a la paret roscada.
El millor és aconseguir la clau especial ZEUS (difícil) però també podem modificar nosaltres mateixos una clau de tub, convertint la forma hexagonal externa a un cilindre de menys de 20,6 mm de diàmetre. Amb llimes, pedres abrasives...i molta paciència i atenció, s'aconsegueix.
Si mai compreu bieles usades per internet, assegureu-vos de que l'extracció ha estat ben realitzada i el fil de rosca està intacte, demaneu fotos aclaridores i pregunteu. Una biela sense fils de rosca només es pot posar, i ja mai més es podrà treure correctament.
Aquí alguns extractors de la casa AGPA , de Sabadell.
A la dreta l'extractor "de sempre", que després d'aquests 3 últims anys intensos s'ha jubilat, i també la petita peça auxiliar que servia per no fer malbé el forat del cargol ni la rosca. A l'esquerra els 3 extractors nous, de 22mm(standart), 23,35mm (Stronglight) i 23,50 mm (Solida).
Cal dir que mesuren una mica menys, l'Stronglight fa uns 23,20 i el Solida uns 23,40mm de manera que entren sense problemes a la biela. Inclús l'extractor Solida podria utilitzar-se en bieles Stronglight ja que les rosques Strongligh oficialment mesuren 23,35 mm.
Les bieles "modernes" (post 1982), tant de Solida com d'Strongligh ja són compatibles amb la mida standart de 22 mm.
També existeixen les bieles franceses de la casa T.A., amb una mesura pròpia, però en desconec els detalls.
Publicat per ininbita a 16:58 4 comentaris:
Etiquetes de comentaris: taller de restauració, tools